**Сотталғандар арасында ШЭҚ мақсаты мен міндеттері**

АИТВ-инфекциясына эпидемиологиялық қадағалау алдын алу бағдарламаларын жоспарлау, орындау және мониторингілеу үшін қажетті, АИТВ-инфекциясының таралуы туралы эпидемиологиялық ақпаратты жинау, талдау және тарату жүйесі болып табылады. Халықтың осал топтары арасында АИТВ-инфекциясы эпидемиясының көбірек шоғырлануы кезінде, эпидемиологиялық қадағалаудың неғұрлым тиімді құралы ШЭҚ – шолғыншы эпидемиологиялық қадағалау болып табылады, ол шолғыншы топтар өкілдерінің (ИЕТА- инъекциялық есірткі тұтынатын адамдар, СҚ- секс қызметшілері, ЕЖЕ- еркекпен жыныстық қатынастағы еркектер, сотталғандар) әлеуметтік-демографиялық және мінез-құлықтық ерекшелігіне қарай тәуекелді мінез-құлқын, сондай-ақ АИТВ-ға, СВГ-ке және мерезге антидененің таралуын зерделеуге мүмкіндік береді. Сотталғандар арасында ШЭҚ жұп жылдары өткізіледі. «ҚР-дағы осал топтарда АИТВ – инфекциясының таралуына эпидемиологиялық қадағалау ұйымдастыру және өткізу туралы әдістемелік ұсынымдарды бекіту туралы» ҚР ДСж ӘДМ 20.07.2015 жылғы № 38 бұйрығын орындау үшін, АИТВ-инфекциясының, «С» Вирусты гепатитінің, мерездің таралуын зерделеу мақсатында, сондай-ақ алдын алу бағдарламаларын әзірлеу және енгізу, облыста сотталғандар арасында ШЭҚ өткізу үшін, ағымдағы жылдың қыркүйек айында сотталғандар арасында ШЭҚ өткізу жоспарлануда. Маңғыстау облысында 2005 жылдан бері халықтың осал топтары арасында шолғыншы эпидемиологиялық қадағалау енгізіліп өткізілуде. Шолғыншы эпидемиологиялық қадағалау (ШЭҚ) ерікті анонимдік тестілеуді және респонденттің ауызша хабардарлық келісімін алғаннан кейін сауалнама жүргізуді көздестіреді.

ШЭҚ негізгі міндеттері:

- демографиялық және мінез-құлықтық деректерін есепке алу арқылы әкімшілік аумақ бойынша халықтың әр түрлі топтарында АИТВ-инфеккциясының таралуы мен бөлінуін бағалау;

- белгілі бір кезеңдегі мезгілі бойына АИТВ-инфекциясының таралу беталысын мониторингілеу;

- жұқтыруға шалдығатын тәуекелі жоғары халықтың кіші топтарын анықтау;

- АИТВ-инфекциясын ықтимал жұқтыруын анықтайтын, тәуекелді мінез-құлқының моделін бағалау үшін деректер алу;

- өңірлік және республикалық деңгейлерде АИТВ-инфекциясы эпидемиясының дамуын болжамдау үшін деректер алу;

- алдын алу бағдарламаларын әзірлеу үшін ақпарат беру болып табылады.

**ЖИТС ОО дәрігер эпидемиологы А.Ч. Кемазанова**